രാജ്യത്തിന്റെ വികസനത്തെ സ്വാര്ത്ഥ രാഷ്ട്രീയങ്ങള്ക്ക് തകര്ക്കാന് സാധിക്കില്ല പാര്ലമെന്റില് പ്രതിഷേധം നടത്തിയ കോണ്ഗ്രസ് നേതാക്കളെ രൂക്ഷമായി വിമര്ശിച്ച് പ്രധാനമന്ത്രി ന്യൂഡല്ഹി : പാര്ലമെന്റ് സമ്മേളനത്തിനിടെ നിരന്തരമായി പ്രതിഷേധം നടത്തുന്ന പ്രതിപക്ഷത്തെ രൂക്ഷമായി വിമര്ശിച്ച് പ്രധാനമന്ത്രി നരേന്ദ്ര മോദി. പ്രതിഷേധം നടത്തുന്നതിലൂടെ കോണ്ഗ്രസിന് രാജ്യത്തെ വികസനം തടയാനാകില്ലെന്ന് അദ്ദേഹം പറഞ്ഞു. ഉത്തര്പ്രദേശിലെ പ്രധാന് മന്ത്രി ഗരീബ് കല്യണ് അന്ന യോജനയുടെ ഗുണഭോക്താക്കളെ അഭിസംബോധന ചെയ്ത് സംസാരിക്കുകയായിരുന്നു അദ്ദേഹം. പാര്ലമെന്റ് നടപടികളെ തടസ്സപ്പെടുത്താനും രാജ്യത്തിന്റെ വികസനം മുരടിപ്പിക്കാനും പ്രതിപക്ഷം ശ്രമിക്കുന്നുണ്ട്. എന്നാല് അത്തരം സ്വാര്ത്ഥ രാഷ്ട്രീയത്തിന് ഭാരതത്തെ തകര്ക്കാന് സാധിക്കില്ല. ഇന്ന് രാജ്യം ആഗോളതലത്തില് ശ്രദ്ധ നേടുന്നത് റാങ്കുകളിലൂടെയല്ല, മറിച്ച് മെഡലുകള് കരസ്ഥമാക്കുന്നതിലൂടെയാണ്. കഠിനാധ്വാനത്തിലൂടെ മാത്രമെ വിജയം കരസ്ഥമാക്കാന് സാധിക്കൂ എന്നും അദ്ദേഹം വ്യക്തമാക്കി. ജമ്മു കശ്മീരിന് പ്രത്യേക അധികാരം നല്കിയിരുന്ന ആര്ട്ടിക്കിള് 370 റദ്ദാക്കിയ ദിവസം ചരിത്രത്തില് ഇടംപിടിച്ചിരിക്കുകയാണ്. രണ്ട് വര്ഷങ്ങള്ക്ക് മുന്പ് ഓഗസ്റ്റ് 5 നാണ് കശ്മീരിന്റെ പ്രത്യേക പദവി റദ്ദാക്കിയത്. തുടര്ന്ന് കഴിഞ്ഞ വര്ഷം ഇതേ ദിവസം അയോദ്ധ്യയിലെ ശ്രീരാമ ക്ഷേത്ര നിര്മ്മാണം ആരംഭിച്ചു. ഇന്ന് ക്ഷേത്രത്തിന്റെ നിര്മ്മാണം മികച്ച രീതിയിലാണ് പുരോഗമിക്കുന്നത് എന്നും പ്രധാനമന്ത്രി കൂട്ടിച്ചേര്ത്തു.